Document ID: /roh_data/filtered/fineweb-2-filterrobots_roh.jsonl.gz/54135

Adüna darcho ün levatesta
Daspö mited favrer sun las costas dal süd in Engiadina deliberedas da la cuverta alva e la pocha naiv in val es bainbod eir svanida. Listess naiva que adüna darcho e’l termometer vo da not suvenz suot nolla gros. Che effet ho que süllas plauntas chi cumainzan a chatscher lur prümas föglinas?
La naiv indeblescha mincha vouta las giuvnas plauntinas chi chatschan memma bod (fotografia: Martin Camichel).
Dit ün pô salop: l’inviern nun ho fat üna buna lavur quist an. La vetta da naiv chi isolescha il fuonz d’eira per part be 30 centimeters grossa. Impü es la natüra pel mumaint dapü cu ün mais ouravaunt ...